Sag om forældremyndighed, samvær og bopæl for parternes to børn
Ret: Retten på Frederiksberg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN PÅ FREDERIKSBERG
DOM

afsagt den 1. februar 2022

Sagen er behandlet for lukkede døre

Sag BS-22513/2021-FRB

Far
(advokat Charlotte Cantor)

mod

Mor
(advokat Peter Ølholm)

Denne afgørelse er truffet af Dommer.

Sagens baggrund og parternes påstande

Denne sag, der drejer sig om forældremyndighed, bopæl og samvær for så vidt
angår parternes børn, Barn 1, født Dato 1 2012, og Barn 2, født Dato 2 2014, er
modtaget i retten den 11. juni 2021.

Far har nedlagt påstand i overensstemmelse med sit processkrift af 24. november
2021, hvoraf fremgår bl.a.:

”Påstand:

Bopæl

At bopælen over



/

2

Barn 1, født Dato 1 2021, og

Barn 2, født Dato 2 2014

overføres til sagsøger i henhold til forældreansvarslovens § 17, stk. 2

Samvær

Principalt

Løbende samvær, uanset hvem der får bopælen:

I lige uger hos sagsøger fra onsdag efter skole til onsdag morgen i ulige uger.
I ulige uger hos sagsøgte fra onsdag efter skole til onsdag morgen i lige uger.

Subsidiært

Dersom sagsøgte får tildelt bopælen:

I lige uger hos sagsøger fra torsdag efter skole til onsdag morgen i ulige
uger.

Feriesamvær:

I pagt med by – og landsrettens dom af henholdsvis 8. januar 2020 og 7. maj
2020, jf. bilag 10 og 11, dog påstås for så vidt angår skolesom-merferien
følgende ændring:

Første vælger har i det pågældende ferie år 3 uger fordelt med to og en uge
plus de 5 ekstraskolesommerferie dage, hvilke ekstradage kan tillægges de to
eller den ene uge, som skal placeres således at anden vælger, der har 3 uger i
det pågældende ferie år, kan fordele sine to og ene uge sammenhængende.”

Over for Mors selvstændige påstand om ophævelse af den fælles foræl-
dremyndighed har Far under hovedforhandlingen nedlagt på-
stand om frifindelse, subsidiært at forældremyndigheden tillægges ham alene.
Far har endvidere fastholdt påstanden om, at der under alle om-stændigheder skal
være en 7/7-samværsordning, subsidiært en 8/6-samværsord-ning, og at samvær,
for så vidt angår skoleferierne, deles ligeligt.



/

3

Mor har nedlagt påstand i overensstemmelse med sit processkrift af 30. november
2021, hvoraf fremgår bl.a.:

”Påstande:
Principalt påstås frifindelse for de af sagsøger nedlagte påstande om ændring
af samvær.

Ad. forældremyndighed:

Der nedlægges ny påstand om, at den fælles forældremyndighed over
parternes sønner, Barn 1 og Barn 2, ophæves, og tillægges sagsøgte alene.

Ad. samvær:

Der nedlægges selvstændig påstand om, at Barn 1 og Barn 2's hver-
dagssamvær reduceres, så hverdagssamværet bliver fredag i lige uger
til mandag i den følgende uge, med afhentning og aflevering i
skole/institution.”

Oplysningerne i sagen

Dommen indeholder ikke en fuldstændig sagsfremstilling, jf. retsplejelovens §
218 a, stk. 2.

Forklaringer

Far har forklaret, at han er 41 år gammel. Han arbejder stadig
som Stilling for Arbejdsplads 1. Han har fleksible arbejdstider og mulighed for
hjemmearbejde. Han har ikke rejser med arbejdet.

Han er flyttet ind tilbage til den tidligere fælles bopæl pr. 1 august, efter at bode-
lingen blev løst på det punkt. Men bodelingssagen verserer fortsat. Den drejer sig
om 1 million kroner.

Bopælen er tæt på drengenes skole.

Han har en kæreste. Hun er tit hos ham. Børnene er meget glade for hende. De har
kendt hinanden i halvandet års tid.

Hans forældre bor i Land 1, hans søster i England. Han er tæt med sine forældre,
som ofte kommer på besøg.



/

4

Drengene ønsker at se ham mere end 9/5-ordningen. Det har drengene sagt og
skrevet. De savner mor, når de er hos ham, og de savner ham, når de er hos mor.

Når børnene er hos ham, har de det godt, og de laver mange sjove ting sammen.
De har været glade for, at de kunne flytte ind i huset igen.

Drengene klarer sig godt i skolen. Barn 1 er begyndt at gå til Sport 1 igen efter en
lille afstikker til Sport 2 og en periode, hvor han ikke gik til noget. Nu spiller han
Sport 1 to gange om ugen og så kampe i weekenden. Barn 1 går i 3. klasse.

Han cykler gerne med drengene og tager dem på skiferie.

Barn 2 går ikke til sport. Når han henter Barn 2 i sfo’en, spiller Barn 2 tit stik-
bold. Tiden er nok ved at være moden til, at Barn 2 også får en fritidsaktivitet.

Drengene har mange venner i nærområdet.

Drengene elsker hinanden. De er forskellige personligheder. Barn 2 er den mere
åbne af dem. Barn 2 følger det, som Barn 1 gør og ser op til Barn 1.

Han mener generelt set, at drengene skal være sammen. Men det kan da godt
være, at de kunne være alene hos én af dem f.eks. en dag om ugen. Barn 1 har
tidligere givet udtryk for, at han godt kunne tænke sig en dag alene med ham. Det
spørgsmål blev også bragt op med psykolog Børnesagkyndig 1 sidst, de var i
byretten.

Mor flyttede i marts 2020. Han fik besked halvanden uge før flytningen. Han
spurgte til, hvad der så skulle ske med drengenes skole. Han fik kun oplyst et
postnummer for Mors nye adresse. Han var bange for, at Mor ville tage dren-gene
ud af skolen. Det synes han ikke, ville være godt for dem.

Han har tilbudt Mor hjælp med at finde en anden lejlighed i nærområdet.

Drengene er heldigvis ikke taget ud af skolen, men de skal så nu stå meget tidligt
op for at nå i skole til tiden.

Hvis forældremyndigheden tages fra ham, frygter han, at Mor tager drengene ud af
skolen og muligvis flytter tilbage til Land 2.

Han vil ikke tage tid væk fra børnenes tid med deres mor. Han ønsker bare, at det
skal være ligeværdigt. En 7/7-ordning vil efter hans opfattelse nedbringe kon-
fliktniveauet. Han er ikke interesseret i nogen konflikt.



/

5

De har fået familiebehandling i By, og det går de stadig til. En del møder er dog
blevet aflyst som følge af corona. Han mener, at han selv har fået noget ud af
familiebehandlingen med hensyn til ikke at gå ind i konflikterne.

Skolen og familiebehandlingen mener også, at drengene trives.

Ud over, at han og Mor ikke snakker sammen, er der sådan set ikke så meget
konflikt. Mor vil ikke snakke med ham. Hun må nok svare på, hvorfor.

Han vil gerne, at han og Mor kan deltage sammen med drengene i arrangemen-ter,
f.eks. på skolen.

Han kunne måske selv forsøge at søge dialog igen, selv om hans erfaring siger
ham, at Mor ikke ønsker det. Han hilser på Mor foran børnene. De kommu-nikerer
ellers stort set kun via sms. Han kunne måske overveje sin sprogbrug og ikke
skrive sms’erne så hurtigt. Nogle af dem kan måske opfattes hårde. Men også de
fredelige bliver opfattet fjendtligt af Mor.

Han er frustreret over, at han ikke får informationer fra Mor. Han fik bl.a. ikke
oplysning om, at Barn 2 på et tidspunkt havde fået gips på. Da Barn 2 på et andet
tidspunkt slog hovedet og var på skadestuen, informerede han Mor om det.

Der har været en sag i begyndelsen om året om manglende udlevering af dren-
gene, men erstatningssamværet blev afholdt, og så blev den sag sluttet. Nu er der
en ny sag, efter at drengene fik corona, hvilket han har forståelse for. Men han
ville gerne se dem og ville gerne gå i isolation med dem, da han kunne arbejde
hjemmefra. De mistede 5 dage. Og det ville selvfølgelig være bedst at aftale dem.

Han er blevet anklaget for at sende drengene i skole syge og dehydrerede. Men det
har lægen jo erklæret ikke var rigtigt.

Han har fortalt drengene, at de skulle i retten i dag og tale om sagen. De er vant til
det. Han ved ikke, hvad Mor har sagt til dem.

Han skal hente drengene i dag.

Hvis drengene fik bopæl hos ham, og der kom en 7/7-ordning i stedet, ville det
indebære, at drengene ikke skulle så tidligt op om morgenen, og at de heller ikke
risikerede et skoleskift.

Adspurgt af advokat Peter Ølholm har han endvidere forklaret, at han ikke har
opsøgt drengene i skolen på Mors dage. Han har haft ærinder, hvor han skulle
aflevere noget til drengene på skolen, f.eks. glemt tøj. Det er dog ikke sket tit. Han



/

6

har nok tænkt, at drengene kunne blive forvirret over det, men i givet fald ville
han bare forklare dem årsagen.

Han har tillid til Mor som forælder. Han vil mene, at hun er en god mor. Men der
er ting, som hun fremfører om ham, som ikke er sande.

Mor ønsker ikke at være i samme rum som ham. Familiebehandleren sagde så, at
det måske var en ide, at de ikke var det for nuværende, men at de i fællesskab
skulle arbejde på at kunne finde ud af det på længere sigt.

Mor har udøvet samværschikane efter hans opfattelse. Det er dokumenteret. Og
hun har ikke udvist den bedste samarbejdsvilje.

De må mødes på den gyldne middelvej. Han ved godt, at det også er hans ansvar,
men det er ikke hans alene.

Han forstår godt den foreliggende vurdering af, at de begge har svært ved at se
egen andel i konflikterne. Der er nok en årsag, når hun skriver, at det kan være
skadeligt for drengene. Men deres konfliktniveau er som sagt ikke så højt, som der
gives indtryk af.

Mor har forklaret, at hun er 39 år gammel. Hun bor sammen med dren-
gene. Hun har ingen kæreste. De bor på Vej i Bydel 1. De har 3 værelser.
Drengene har fælles værelse nu, men lejligheden vil kunne indrettes, så de får
hver deres værelse.

Barn 2 er meget social. Han er generelt en glad dreng.

Barn 2 og Barn 1 har fælles interesser. De kan godt lide at spille computerspil. De
kan også godt lide at hygge sig og se film.

Barn 2 er god til Sport 1, men han har ikke lyst til at gå til det lige nu. De har
snakket om, at det måske kunne være en god idé med Sport 1, men også om, at
man så også skal passe det, hvis man melder sig til.

Barn 1 er 9 år og har mange venner. Det er vigtigt for Barn 1 at fastholde sine
venner, men han er også åben over for nye bekendtskaber. Han er blevet mere
åben, end han var tidligere.

Hun synes, at drengene generelt har det godt. Omkring skiftedagene kan det dog
godt være vanskeligt for dem.

Hun oplever, at drengene bliver involveret i hendes og Fars konflikt. F.eks. kan tøj
være helt fint, når de tager afsted, men når de så kommer hjem fra far, er det



/

7

grimt. Hun får tøjet beskidt retur og krøllet sammen, når drengene har været hos
Far.

Barn 1 kom hjem og sagde, at han var bekymret for fremtiden. Han var bekymret
for at blive skilt fra sin mor. Han sagde, at de skulle tale med nogle mennesker
om, hvor mange dage de skulle være hos far, og hvor mange dage, de skulle være
hos hende.

Drengene sover godt om natten.

Barn 2 fik gips på foden, da der var bekymring for, at han Diagnose. Barn 2 går
også til fysioterapeut med det. Hun fortalte Far om problemet. Men hun håbede på
det tidspunkt, at mindre end gips kunne gøre det. Hun mener, at hun fortalte Far
om, at de skulle til lægen.

Hun har generelt udleveret drengene til samvær. De skal se deres far.

Der har været problemer med, at Far ikke har returneret drengene præcis til tiden,
når de har været hos ham.

Hun har ment, at de usikkerheder, der var med hensyn til landsrettens dom,
skulle afklares, ikke mindst af hensyn til drengene.

Da Barn 1's test var positiv, ringede hun til smitteopsporingen og spurgte, hvor-
dan hun skulle forholde sig. Hun fik at vide, at de skulle forblive i isolation på
adressen. Barn 1 måtte ikke forlade adressen. Hun er enig i, at der skal være er-
statningssamvær for det. Hun vidste godt, at far ikke ville være enig i, at coro-
naen skulle medføre aflysning af samværet. De sad hele perioden i lejligheden
uden at gå nogle steder, og det var vanskeligt.

Barn 2 blev også testet positiv. Drengene blev udleveret til samvær med Far, og
han sendte dem i skole, selvom Barn 1 havde symptomer.

Lægen sagde, at Barn 1 var dehydreret.

Hendes påstand om fuld forældremyndighed er begrundet i, at det er ikke muligt
for hende at kommunikere med Far og lave aftaler med ham. De bliver uenige om
hvad som helst. Hvis hun siger ”torsdag” , siger Far automatisk ”fredag” . De kan
ikke enes om at lægge et tidspunkt for en skole-hjemsamtale.

Hendes påstand om, at samværet skal reduceres skyldes, at det ikke er nemt for
drengene med den nuværende ordning. Barn 1 har haft ondt i maven. Hun me-ner,
det skyldes hendes og Fars konflikt.



/

8

Adspurgt af advokat Charlotte Cantor forklarede hun endvidere, at hun ikke ak-
tuelt påtænker noget skoleskift for drengene. Det fungerer, som det er nu.

Hun arbejder hos Arbejdsplads 2, Bydel 2. Hun overvejer måske nok at flytte
tættere på drengenes skole. Men hun tænker, at det heller ikke er godt at flytte
hvert år.

Hun oplever familiebehandlingen således, at kommunen gør en stor indsats og
prøver at finde en løsning.

Børnesamtaler

I tilknytning til hovedforhandlingen har
Børnesagkyndig 2 og Dommer holdt en samtale med Barn 1 og Barn 2.

Af psykolog Børnesagkyndig 2's notat af 4. december 2021 om samtalerne
fremgår:

” Indledning

Barn 1 (9 år) og Barn 2 (7 år) er indkaldt til børnesamtale den 3. de-cember
2021 i retten på Frederiksberg i forbindelse med behandlingen af bopæls- og
samværssagen mellem deres forældre. Drengene møder med Barn 1's
tidligere dagplejemor, Person, som venter udenfor loka-let, mens børnene på
skift taler med Dommer og under-tegnede. Dommeren indleder begge
samtaler med at fortælle om for-målet med samtalen.

Samtale med Barn 1

Barn 1 er godt klar over, at samtalen i dag handler om samvær med mor og
far. Han fortæller, at det med ”at skifte” mellem mor og far er irriterende. I
den forbindelse forklarer han, at han ikke har sin telefon med, når han skal
hen til far. Om fredagen er det tilladt at bruge sin telefon i SFO’en, og det
kan han ikke hver anden fredag, hvor han skal hen til far. Om grunden til at
Barn 1 ikke må tage sin telefon med over til far, siger han, at han nok
skyldes, at han tidligere har glemt nogle af sine ting. Barn 1 kan rigtig godt
lide at spille på telefonen. Han for-tæller engageret om spillet Roblox, som
han blandt andet spiller med sin lillebror, og om Minecraft, et andet
computerspil.

Barn 1 fortæller, at far og mor for det meste taler engelsk sammen. Det gør
de, når de er sure på hinanden. Barn 1 synes ikke det giver nogen mening,
for han forstår en del engelsk. Nogle gange taler forældrene dansk sammen.
De kan godt virke lidt triste, når de taler sammen.



/

9

Barn 1 fortæller, at han gerne vil være 7 dage hos far og 7 dage hos mor, og
han forklarer, at det ville være godt for ham og for hans to undulater, som
han er glad for og som bor hjemme hos mor. Det bliver ikke helt tydeligt,
hvordan det ville være godt for fuglene. Barn 1 for-klarer noget om rytmen i
ugen, som ville fungere bedre, hvis han var 7 dage hos forældrene hver især,
og han nævner flere klassekamme-rater, hvis forældre er skilt og som har en
7:7 ordning. Barn 1 fortæller uopfordret, at 14 dage hvert sted ville være for
meget, for så ville han savne den forældre, han ikke er hos. Når Barn 1 er
hos far, savner han sine undulater, han savner ikke mor så meget, for han ser
hende snart igen. Når Barn 1 er hos mor, savner han far.

Barn 1 kan godt lide at være hos sin far. Fars kæreste kan dog godt være lidt
irriterende, fx når hun sover i løbet af dagen. Barn 1 laver også hyggelige
ting med hende, fx har de for nylig bagt banankage. Han og Barn 2 har også
bagt kager sammen med far.

Barn 1 fortæller, at nogen har sagt, at han skal ”stemme” . Han forkla-rer i
denne forbindelse, at fars kæreste har skrevet noget på et stykke papir, som
hun har sendt til far, og som far har vist Barn 1. Her havde hun skrevet noget
om, hvem han skulle ”stemme” på. Barn 1 fortæller, at han har ignoreret det.
Dommeren taler med Barn 1 om, at børne-samtalen ikke handler om, at han
skal ”stemme på nogen” eller vælge mellem sine forældre. Dommeren skal
træffe en beslutning, hvis ikke forældrene selv kan, og han vil gerne høre,
hvordan Barn 1 har det, og hvad han tænker.

Barn 1 fortæller også, at han har det godt hos mor. Lejligheden er dog ikke
så stor, siger han, og han ville hellere bo i et hus, hvor der ikke var så mange
trapper og døre, man skulle indad. Han synes, at der er langt til skole og
fortæller, at han skal stå tidligt op. Hos far kan han sove lidt længere om
morgenen.

Barn 1 er glad for at følges med Barn 2 frem og tilbage mellem mor og far.
Det er fedt at spille computerspil med Barn 2. Adspurgt sva-rer Barn 1, at
han godt kunne tænke sig tid alene med forældrene, han har ikke noget
konkret forslag til, hvordan det evt. skulle kunne fo-regå.

Barn 1 synes, at Skole er en god skole. Han har ikke lyst
til at skulle skifte skole. De voksne i skolen trøster børnene, hvis der opstår
problemer, og børnene hjælper også hinanden. Barn 1 kan godt lidt
matematik, det er hans yndlingsfag.



/

10

Til sidst i samtalen gentager Barn 1, at han meget gerne vil kunne tage sin
telefon og sin computer med fra det ene hjem til det andet.

Samtale med Barn 2

Barn 2 fortæller, at han går i 1A på Skole. Han fortæller om tre drenge i
klassen, der er ”vildt irriterende” , som bander, slår og laver ballade. Det er
ikke altid, at lærerne kan holde styr på dem. Barn 2 nævner også to drenge
fra klassen, som han er venner med. Her-udover har han sin storebror, Barn
1. Barn 2 kan bedst lide frikvarte-rerne. Han vil gerne være sammen med
Barn 1, men der er nogle drenge fra Barn 1's klasse, som godt kan finde på at
drille Barn 2. Nogle gange siger han det til en voksen, andre gange slår han
fra sig. Barn 2 kan godt lave lidt ballade selv ind i mellem, men han er aldrig
blevet sendt på kontoret, fortæller han. I øvrigt oplyser Barn 2, at der ved at
blive bygget en ny legeplads lige ved skolen, og at den er vildt pæn.

Hjemme hos mor kan Barn 2 lide at spille, lege og bygge, fx med Lego. Det
er ikke noget, som er dårligt hos mor. Hjemme hos far har Barn 2 det også
godt. Heller ikke der, er der noget, som er dårligt.

Det er rigtigt, at mor og far ikke er så gode til at samarbejde. Barn 2
fortæller, at de løber væk fra hinanden, når de mødes, og det er fordi, de er
bange eller gale på hinanden.

Barn 2 har været med Barn 1 til Sport 1 nogle gange. Han fortæller, at
børnene spænder ben for hinanden og nogle gange skubber hinan-den med
skulderen. Han synes, det virker ret voldsomt, og han har ikke lyst til selv at
gå til Sport 1 lige nu.

Vi runder samtalen af. Barn 2 er ved at tegne et juletræ med en stjerne i
toppen. Da han har tegnet færdig, går han ud til Person og Barn 1, som
venter udenfor.

Samlet indtryk

Barn 1 og Barn 2 fremstår under samtalerne umiddelbart som to imø-
dekommende og åbne drenge. Det er indtrykket, at Barn 1 har gjort sig
mange tanker om samtalen, og at han har meget, han gerne vil huske at sige.
Barn 1 bevæger sig flere gange ud i nogle lange og lidt indvik-lede
forklaringer, hvor han virker til at miste overblikket og selv blive noget
forvirret. Han er vedholdende i sit ønske om en mere ligelig for-



/

11

deling af samvær, selvom han svært ved at redegøre klart for, hvorfor det er
en god ide. Det er indtrykket, at Barn 1 mener, at hverdagen på nogle
områder ville blive enklere, hvis han er en hel skoleuge hos hver af
forældrene. Der er i samtalen tegn på, at far (og fars kæreste) invol-verer
Barn 1 i forældrenes konflikt, og det er indtrykket, at han føler et vist pres
fra deres side.

Det er sværere at få en dialog i gang med Barn 2, som umiddelbart virker
noget mere presset i situationen end sin ældre bror. Barn 2 for-tæller gerne
om livet i skolen. Det er indtrykket, at der foregår en del der, som han synes
er svært. Da samtalen falder på forældrene, bliver Barn 2 forsigtig og mere
tilbageholdende. Han kigger ned i bordet, da vi spørger til, hvordan han har
det hos mor og far og begynder at tegne. Det er tydeligt, at også han er
bevidst om det anspændte forhold mellem forældrene.

Samtalerne efterlader samlet set indtrykket af to børn, der er nært knyttet til
begge forældre og med en tæt relation indbyrdes. For begge børns
vedkommende er indtrykket, at de er fanget i et konfliktfelt mel-lem
forældrene, som de har svært ved at navigere i, som kræver deres
opmærksomhed og belaster dem. Det er min vurdering, at drengene har et
stort behov for, at forholdet mellem forældrene ”afspændes” , og at
samarbejdet mellem forældrene kommer til at fungere mere smi-digt.”

Rettens begrundelse og resultat

Ved dom af 8. januar 2020 tog Københavns Byret stilling til Barn 1 og Barn 2's
samvær med Far. Af dommens præmisser fremgår:

”Det må efter de foreliggende oplysninger lægges til grund, at begge parter
er optagede af at tilbyde parternes fælles børn de bedste betin-gelser i
tilværelsen, og at børnene er knyttede til og glade for begge deres forældre.

Det må endvidere lægges til grund, at der er et højt konfliktniveau mellem
parterne, blandt andet som følge af parternes endnu uafslut-tede bodeling,
herunder den manglende afklaring af forholdene ved-rørende parternes
tidligere fælles bolig. Det må endvidere lægges til grund, at parterne ikke
evner at kommunikere trods et ønske fra begge parter herom. Retten
bemærker, at parterne deltager i familiebehand-ling med henblik på at bedre
dette.



/

12

Retten lægger ligeledes, på baggrund af Børnesagkyndig 1's
observationserklæring, til grund at parternes børn for at trives og udvikle sig
bedst muligt har et udtalt behov for stabili-tet og kontinuitet samt en
begrænsning af skift i deres hverdag.

Parterne har endvidere under hovedforhandlingen den 6. december 2019
indgået aftale om placering og afholdelse af ferie. Parterne har anmodet om
at få forliget tilført domskonklusionen, således at der er et samlet fundament
for samværet.”

Dommen blev, bortset fra en mindre modifikation i forhold til løbende samvær i
forbindelse med ferie, stadfæstet i henhold til grundene ved Østre Landsrets dom
af 7. maj 2020.

Efter forældreansvarslovens § 4 skal afgørelser efter loven træffes ud fra, hvad der
er bedst for barnet.

Efter en samlet vurdering af oplysningerne i sagen, parternes forklaring for retten
og børnesamtalerne med Barn 1 og Barn 2 finder retten ikke, at der er tilstræk-
keligt belæg for at antage, at en dom til ændring af de rammer med hensyn til
samværet, der blev fastlagt ved landsrettens dom for lidt over halvandet år siden,
vil være bedre for Barn 1 og Barn 2 og dermed til deres bedste. Retten har her-
efter ikke grundlag for at afsige dom om ændring af samværet.

Retten bemærker herved, at det ”udtalt[e] behov for stabilitet og kontinuitet samt
en begrænsning af skift” i Barn 1 og Barn 2's hverdag, der på baggrund af psy-
kolog Børnesagkyndig 1's tidligere observationserklæring ligger til grund for Kø-
benhavns Byrets dom af 8. januar 2020 og Østre Landsrets dom af 7. maj 2020,
reelt er det samme behov, der afspejles i den Børnesagkyndig 2's udtalelse af 4.
december 2021 om, at ”drengene har et stort behov for, at forholdet mellem
forældrene ”afspændes” , og at samarbejdet mellem forældrene kommer til at
fungere mere smidigt” .

Byretten og landsretten har endvidere i deres respektive domme lagt til grund og
lagt vægt på, at ”begge parter er optagede af at tilbyde parternes fælles børn
de bedste betingelser i tilværelsen, og at børnene er knyttede til og glade for
begge deres forældre” . Også på dette punkt er det det samme, der er kommet frem
ved parternes forklaringer og de øvrige oplysninger i denne sag, herunder
samtalerne med Barn 1 og Barn 2 og psykolog Børnesagkyndig 2's udtalelse om,
at disse samtaler samlet set efterlader ”indtrykket af to børn, der er nært knyttet til
begge forældre og med en tæt relation indbyrdes.”

Af samme grunde finder retten herefter heller ikke grundlag for at tage
Far påstand om ændring af drengenes bopæl til følge eller for at tage



/

13

Mors påstand om ophævelse af den fælles forældremyndighed til følge, da det –
uanset de foreliggende oplysninger om parternes samarbejdsvanskelig-heder –
ikke kan lægges til grund, at sådanne ændringer af forholdene vil være til Barn 1
og Barn 2's bedste.

Retten bemærker herved i øvrigt, at parterne i visse spørgsmål i relation til
samvær efter det oplyste har formået at forlige sig, herunder også i nyere tid.

Far har endvidere for retten forklaret, at de stadig går til fami-liebehandling, og at
han mener, at han selv har fået noget ud af familiebehand-lingen med hensyn til
ikke at gå ind i konflikterne, mens Mor for retten har forklaret, at hun oplever
familiebehandlingen således, at kommunen gør en stor indsats og prøver at finde
en løsning.

Af disse grunde frifinder retten begge parter for de påstande, de hver især har
nedlagt over for hinanden.

THI KENDES FOR RET: 

Mor frifindes for de af Fars nedlagte påstande, således at Barn 1, født Dato 1
2012, og Barn 2, født Dato 2 2014, fortsat skal have bopæl hos Mor og uændret
samvær med Far.

Far frifindes for de af Mor nedlagte påstande, således at den fælles
forældremyndighed over Barn 1, født Dato 1 2012, og Barn 2, født Dato 2 2014,
samt samværet mellem dem og Far, skal fortsætte uændret.

Ingen af parterne betaler sagsomkostninger til den anden part eller til statskas-sen.



/

 

 




/